[{"text_idx": "#000002", "text": "StraeonColegauCymru yn ymweld a\u0302 Barcelona, Sbaen"}, {"text_idx": "#000003", "text": "ColegauCymru yn ymweld a\u0302 Barcelona, Sbaen"}, {"text_idx": "#000004", "text": "Teithiodd staff o golegau Addysg Bellach (AB) ledled Cymru i Barcelona yn rhan o raglen ColegauCymru; hyn i greu fframwaith ar gyfer integreiddio cyfleoedd sy\u2019n symudeddau rhyngwladol yng nghymhwyster newydd Bagloriaeth Sgiliau Uwch Cymru."}, {"text_idx": "#000005", "text": "Mae\u2019r cymhwyster Lefel 3 yn arfogi myfyrwyr a\u0302\u2019r sgiliau sydd eu hangen i ddod yn ddinasyddion effeithiol, cyfrifol a gweithredol, gan eu paratoi ar gyfer astudiaethau yn y dyfodol neu ar gyfer mynd i mewn i\u2019r farchnad swyddi."}, {"text_idx": "#000006", "text": "Wedi\u2019i gyd-ddylunio gan Nexgen a CBAC, rhoddodd y rhaglen blatfform cydweithredol i aelodau staff o 11 coleg yng Nghymru i gyd-greu profiadau dysgu sy\u2019n symudeddau rhyngwladol, ac roedd yn cynnwys gweithdai dysgu drwy brofiad ac ymweliadau a\u0302 chanolfannau dysgu arloesol yn Barcelona."}, {"text_idx": "#000007", "text": "Roedd amcanion dysgu yn canolbwyntio ar hwyluso cyfnewid gwybodaeth, rhannu arfer gorau, a rhwydweithio ymhlith cyfranogwyr. Trwy feithrin cydweithio a chyd-greu, nod y rhaglen oedd gwella ansawdd y cyfleoedd o ran y symudeddau rhyngwladol sy\u2019n cael eu cynnig gan golegau Cymru."}, {"text_idx": "#000009", "text": "\u201cTrwy\u2019r sesiynau cyd-greu ar y rhaglen, datblygodd y cyfranogwyr brofiadau dysgu sy\u2019n symudeddau rhyngwladol ac sy\u2019n ymgorffori gofynion Bagloriaeth Sgiliau Uwch Cymru; gallant nawr roi\u2019r rhain ar waith yn eu colegau."}, {"text_idx": "#000010", "text": "\u201cAr y cyfan, rhoddodd y prosiect brofiad dysgu gwerthfawr i gyfranogwyr a helpodd i feithrin cydweithredu a chyd-greu ymhlith aelodau staff o wahanol golegau yng Nghymru. Disgwylir i ganlyniadau\u2019r rhaglen wella ansawdd y cyfleoedd o ran y symudeddau rhyngwladol a gynigir i fyfyrwyr, gan fod o fudd i ddysgwyr, staff a chymunedau fel ei gilydd yn y pen draw.\u201d"}, {"text_idx": "#000013", "text": "Roedd yn wych rhwydweithio a\u0302 gweithwyr proffesiynol eraill mewn maes tebyg a chydweithio a\u0302 hwy \u2013 roedd yn ddefnyddiol rhannu syniadau yn y gwahanol fannau a chael ysbrydoliaeth ar gyfer datblygu deunyddiau a chwricwlwm newydd."}, {"text_idx": "#000015", "text": "Fy nod ar gyfer y daith hon oedd cael fy ysbrydoli, er mwyn gallu ysbrydoli fy nysgwyr ymhellach. Yn sicr, cyflawnwyd y nod hwn. Roedd yr amser yn Barcelona, gyda Nexgen a chyda\u2019r cyfranogwyr eraill, yn brofiad mor bositif. Rwyf wastad wedi mwynhau dysgu\u2019r hen gymhwyster, ac erbyn hyn rwy\u2019n teimlo\u2019n fwy parod ac wedi\u2019m paratoi i fwynhau addysgu\u2019r cymhwyster newydd, gan obeithio cynnal partneriaethau rhwng colegau Cymru a Nexgen."}, {"text_idx": "#000017", "text": "Rwyf wir yn barod i ymgorffori prosiectau Rhyngwladoli yn y cwricwlwm ar draws Coleg Cambria."}, {"text_idx": "#000020", "text": "\u2018Glan-y-Moyeni\u2019: yn dod a\u0302 phobl ifanc o Lesotho a Chymru ynghyd"}, {"text_idx": "#000024", "text": "Dewch ar daith gyda ni"}, {"text_idx": "#000025", "text": "Cofrestrwch i fod ar ein rhestr bostio i gael y newyddion diweddaraf yngly\u0302n a\u0302\u2019r rhaglen."}, {"text_idx": "#000027", "text": "Mae Taith yn recriwtio aseswyr grantiau"}]